**«ԱՐԺԱՆԱՊԱՏԻՎ ՈՒՂԻ» ԿՈՒՍԱԿՑՈՒԹՅԱՆ**

**ԾՐԱԳՐԻ ԵՎ ԿԱՆՈՆԱԴՐՈՒԹՅԱՆ ՆԱԽԱԳԾԵՐԻ ՀԻՄՆԱԿԱՆ ԴՐՈՒՅԹՆԵՐ**

«Արժանապատիվ ուղի» կուսակցությունը ՀՀ քաղաքացիների կամավոր միավորում է, որի նպատակն է մարդու ազատ, անվտանգ, բարեկեցիկ ու արժանապատիվ ապրելու և իր իրավունքների իրականացումն ապահովելու համար իրավական, սոցիալական, ժողովրդավարական, արդար ու մրցունակ պետության կերտումը և ազգային արժեքների վրա խարսխված սոցիալական համերաշխության, հանդուրժողականության և գործընկերության հենքով բաց հասարակության ստեղծումը:

«Արժանապատիվ ուղի» կուսակցությունը իր գաղափարային և ծրագրային հիմնադրույթներում առաջնային է դիտում մարդուն, կարևորում է ազգային արժեհամակարգի վրա խարսխված իրավունքի գերակայության և համամարդկային արժեքների վրա հիմնված իրավական պետության և իշխանության ձևավորումը։ Կուսակցության գործունեության գլխավոր նպատակն է՝ Հայաստանի Հանրապետության՝ ինքնիշխան, ժողովրդավարական, սոցիալակա, իրավական պետության վերաարժեվորումը, որտեղ իրապես կերաշխավորվեն և կպաշտպանվեն մարդու ու քաղաքացու սահմանադրական իրավունքները, ազատությունները և արդար ու արժանապատիվ ապրելու սկզբունքները։

Կուսակցության ծրագի առաջնային սկզբունքներն են`

- Իրավունքի գերակայությունը, օրենքի առչև բոլորի հավասարությունը,

- անկախ, անկողմնակալ, արդար և արդյունավետ գործող դատական համակարգի գործունեության երաշխավորումը,

- փոքր և միջին բիզնեսի պաշտպանությունը, զարգացումը, միջին խավի ձևավորման աջակցումը և հարկային համակարգի պարզեցումը,

- տարածքային համաչափ զարգացումը և օտարերկրյան ներդրումների ակտիվացմանը նպաստող քաղաքականության կիրառումը,

 - սոցիալական անհավասարության և աղքատության կրճատումը, կենսաթոշակների և նվազագույն աշխատավարձի ամենամյա բարձրացումը,

- նոր աշխատատեղերի ստեղծումը, նպաստների և հասցեագրված օգնությունների ավելացումը,

- աղետի գոտում անօդևանության խնդրի վերջնական լուծումը։

Կուսակցությունը կազմված է սկզբնական, համայնքային տարածքային և մարզային կազմակերպություններց, որոնք հանդիսանում են կուսակցության կառուցվածքային ստորաբաժանումները ։

Կուսակցության ղեկավար մարմիններն են՝ կուսակցության համագումարը, կուսակցության նախագահը, կառավարման խորհուրդը, վարչությունը և քաղաքական խորհուրդը։ Կուսակցության բարձրագույն ղեկավար մարմինը համագումարն է, որը գումարվում է ոչ ուշ քան երկու տարին մեկ անգամ։ Համագումարն իրավազոր է եթե նրան մասնակցում են պատվիրակների թվի առնվազն 2/3-ը։

Կուսակցության համագումարը հաստատում է իր օրակարգը և ընտրում աշխատանքային և ղեկավար մարմիններին, ընտրում է վերահսկիչ հանձնաժողովի կազմը և հաստատում նրա կանոնակարգը։ Հաստատում է նաև կուսակցության կանոնադրությունը, և ընդունում ծրագիրը։

Կուսակցության նախագահը կազմակերպում է կուսակցության գործունեությունը, ղեկավարում է կառավարման խորհրդի, վարչության և քաղաքական խորհրդի նիստերը։

Վարչությունը հանդիսանում է կուսակցության ղեկավար մարմին, որը քննարկում և լուծում է քաղաքական խնդիրներ։

Կառավարման խորհուրդը հանդիսանում է կուսակցության մշտական գործող ղեկավար մարմին, որը համագումարների միջև ընկած ժամանակահատվածում իրականացնում է կուսակցության կառավարումը և համագումարի ընդունած որոշումները։

Կուսակցույան քաղաքական խորհրդի կազմը հաստատում է կուսակցության կառավարման խորհուրդը՝ նախագահի առաջարկությամբ։

Վերահսկիչ հանձնաժողովը իրականացնում է վերահսկողություն կուսակցության ղեկավար մարմինների որոշումների կատարման և ֆինանսական գործունեության նկատմամբ ։

«Արժանապատիվ ուղի» կուսակցության հիմնադիր համագումարը տեղի կունենա 2018թ. նոյեմբերի 1-ին, ժամը 14։00-ին, ք. Գյումրի, Գ․Նժդեհի 4- 55ա հասցեում: